text: Borgmesterkæden bliver på H.P. Geils skuldre
  22 november 2017 kl. 02.28
  Et bredt flertal i Haderslev Byråd peger på H.P. Geil (V) som borgmester.
  Dermed får han fire år mere i spidsen for Haderslev Kommune, hvor han har været borgmester ad to omgange. Første gang fra 2007 til 2009 og fra 2014 til nu. 
  H.P. Geil fik næstflest personlige stemmer ved valget, hvor han blev overgået af Socialdemokratiets spidskandidat Henrik Rønnow. 
  Alligevel er Socialdemokratiet en del af konstitueringen, og sammen med Liberal Alliance, Dansk Folkeparti, Radikale Venstre og Det Konservative Folkeparti peger de altså på Venstres siddende borgmester H.P. Geil (V). 
  Slesvigsk Parti, SF og Enhedslisten ville ikke være en del af konstitueringen.
  